भारतीय बैडमिंटन खिलाड़ी बी. साई प्रणीत ने सिंगापुर का खिताब जीत लिया है। प्रणीत का यह पहला सुपर सीरीज खिताब है। उन्होंने भारतीय शटलर किदाम्बी श्रीकांत को फाइनल में हराया। प्रणीत के करियर का भी यह पहला सुपरसीरीज खिताब है।
बैडमिंटन खिलाड़ी साई प्रणीत सिंगापुर ओपन जितने वाले पहले भारतीय पुरुष खिलाड़ी हैं। पुरुष एकल वर्ग के फाइनल मुकाबले में 30वीं विश्व वरीयता प्राप्त प्रणीत ने श्रीकांत को 17-21, 21-17, 21-12 से मात दी। बता दें कि, रविवार (16 अप्रैल) को हुआ फाइनल मुकाबला 54 मिनट तक चला।
यह पहला ऐसा मौका है जब किसी सुपर सीरीज टूर्नामेंट के फाइनल में भारत के दो पुरुष खिलाड़ी आमने-सामने थे। प्रणीत पहली बार किसी सुपर सीरीज टूर्नामेंट के फाइनल में पहुंचे और खिताब अपने नाम किया।
मीडिया रिपोर्ट के मुताबिक, चीन, इंडोनेशिया, डेनमार्क के बाद भारत चौथा ऐसा देश है, जिसके खिलाड़ी किसी सुपर सीरीज टूर्नामेंट के फाइनल में पहुंचे थे।
awa_Deva awa_Deva awa_Deva awa_Deva